დიერდ რადო

დიერდ რადო ( დ. 10 ოქტომბერი, 1912, ბუდაპეშტი  — გ. 2 ივლისი,  1994, იქვე) — უნგრელი ლიტერატურათმცოდნე, მთარგმნელი.

შ. კაზაჩასთან ერთად გამოსცა „საბჭოთა ლიტერატურის უნგრული თარგმანების ბიბლიოგრაფია“ (1950-1957, შვიდ ტომად). რამდენიმეჯერ იმოგზაურა საქართველოში და თავისი შთაბეჭდილებები გამოაქვეყნა წიგნებში: „თეთრი ღამეებიდან შავი ზღვისკენ“ (1962), „კავკასიის გადაღმა“ (1971). 50-იან წლებში ჟუჟა რაბთან ერთად პოეტ შანდორ ვეერეშისათვის მოამზადა ვეფხისტყაოსნის პწკარედი. თარგმნა ნიკოლოზ ბარათაშვილის, ილია ჭავჭავაძის, აკაკი წერეთლის და სხვათა ლექსები (კრებული „მსოფლიო ლიტერატურა“, 1955). სისტემატურად ბეჭდავს წერილებს ქართული ლიტერატურის საკითხებზე.

ლიტერატურა
გაგნიძე ჯ, „ვეფხისტყაოსნის“ უნგრული თარგმანები, თბ., 1975;

კატეგორია:უნგრელი ლიტერატურათმცოდნეები
კატეგორია:დაბადებული 10 ოქტომბერი
კატეგორია:დაბადებული 1912
კატეგორია:გარდაცვლილი  2 ივლისი
კატეგორია:გარდაცვლილი 1994